CELEX: C2006/326/171
Language: el
Date: 2006-12-30 00:00:00
Title: Υπόθεση F-127/06: Προσφυγή της 3ης Νοεμβρίου 2006 — H κατά Συμβουλίου

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/85
            
         Προσφυγή της 3ης Νοεμβρίου 2006 — H κατά Συμβουλίου
   (Υπόθεση F-127/06)
   (2006/C 326/171)
   Γλώσσα διαδικασίας: η γαλλική
   Διάδικοι
   
      Προσφεύγουσα: H (εκπρόσωποι: S. Orlandi, A. Coolen, J.-N. Louis και E. Marchal, avocats)
   
      Καθού: Συμβούλιο της Ευρωπαϊκής Ενώσεως
   Αιτήματα του προσφεύγοντος
   Η προσφεύγουσα ζητεί από το Δικαστήριο ΔΔ:
   
               —
            
            
               Να ακυρώσει την απόφαση του Συμβουλίου της 15ης Μαρτίου 2006 περί αυτεπαγγέλτου συνταξιοδοτήσεως της προσφεύγουσας από 31ης Μαρτίου 2006, κατά το μέρος που της χορηγεί σύνταξη αναπηρίας δυνάμει του άρθρου 78, πρώτο εδάφιο, του ΚΥΚ·
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα, συνταξιοδοτηθείσα από 30ής Απριλίου 2003 λόγω αναπηρίας, επαναπροσλήφθηκε από 1ης Νοεμβρίου 2004. μετά δε από αρκετές απουσίες λόγω ασθενείας, το Συμβούλιο τη συνταξιοδότησε εκ νέου και της χορήγησε το επίδομα αναπηρίας του άρθρου 78, πρώτο εδάφιο, του ΚΥΚ, από 1ης Απριλίου 2006.
   Προς στήριξη της προσφυγής της, η προσφεύγουσα προβάλλει ότι η επιτροπή αναπηρίας δεν αποφάνθηκε για την προέλευση της ασθένειάς της ή για ενδεχόμενη επιδείνωση της ασθένειάς της λόγω των συνθηκών εργασίας της. Υπό τις περιστάσεις αυτές, το Συμβούλιο δεν είχε στη διάθεσή του τα απαραίτητα στοιχεία για να εκτιμήσει αν η προσφεύγουσα δικαιούνταν το επίδομα του άρθρου 78, πρώτο εδάφιο, του ΚΥΚ, ή το επίδομα του πέμπτου εδαφίου του ίδιου άρθρου. Η λιγότερο ευνοϊκή για την προσφεύγουσα επιλογή του Συμβουλίου είναι μη νόμιμη.
   Εξάλλου, κατά την προσφεύγουσα, η προσβαλλόμενη απόφαση ενέχει πρόδηλη πλάνη εκτιμήσεως όσον αφορά τη φύση της ασθένειάς της, η οποία επιδεινώθηκε όταν άρχισε να εργάζεται εκ νέου και λόγω του άγχους που της προκάλεσαν τα επαγγελματικά καθήκοντα.